วางเพลิงสตูดิโอการ์ตูนดัง ย่างสด 33 ศพ-เจ็บ 35
ช็อกฆ่าหมู่สุดสยองญี่ปุ่น รวบชายคลั่งมือราดนํ้ามันเผยแฟนคลับในไทยเพียบ,หนุ่มคลั่งบุกราดน้ำมันเผา,สตูดิโอผลิตการ์ตูน,ชื่อดังของญี่ปุ่น ดับสยอง 33 ศพ เผยเป็นบริษัทที่เคยผลิต แอนิเมชั่นดัง แนวสาวนักดนตรีมัธยมวัยใส ที่ได้รับความนิยมจากแฟนคลับเมืองไทยเรื่อง เค-อง ก๊วนดนตรี แป๋วแหวว ตำรวจแดนปลาดิบรวบตัวผู้ต้องสงสัยได้แต่ยังไม่กล้าสรุปสาเหตุ ทราบแค่ตะโกนว่า ไปตายเสีย ก่อนลงมือเผา ขณะที่ ชาวเน็ตญี่ปุ่นผนึกกำลังร่วมลงขันระดมหาเงินช่วยกอบกู้สตูดิโอดัง นายกฯญี่ปุ่นแถลงการณ์ร่วมแสดงความเสียใจ ชี้เป็นเรื่องน่าสยดสยองจนไม่อาจหาคำมาบรรยาย,สำนักข่าวต่างประเทศรายงานเหตุสยองในประเทศญี่ปุ่น เมื่อช่วงเช้า 10.30 น. วันที่ 18 ก.ค. ตามเวลาท้องถิ่น หรือเวลา 08.30 น. ตามเวลาประเทศ ไทย ว่า ได้เกิดเพลิงไหม้ที่อาคารบริษัท เกียวโต แอนิเมชั่น ผู้ผลิตการ์ตูนอนิเมะชื่อดังของญี่ปุ่น ส่งผลให้มีผู้เสียชีวิตอย่างน้อย 33 ศพ ขณะที่ผู้บาดเจ็บมีทั้งสิ้น 35 ราย จำนวนนี้อาการสาหัส 10 ราย สำหรับ สถานที่เกิดเหตุเป็นอาคารพาณิชย์สูง 3 ชั้น ตั้งอยู่ในเขตอุจิ ทางภาคใต้ของนครเกียวโต เมืองหลวงเก่าของญี่ปุ่น พระเพลิงลุกไหม้เผาผลาญลุกลามไปทั่วอาคาร ที่ชั้น 2 และชั้น 3 เปลวไฟพุ่งออกจากหน้าต่างพ่นเขม่าควันสีขาวฟุ้งไป ทั่วเจ้าหน้าที่ต้องใช้เวลากว่า 2 ชั่วโมงจึงควบคุมเปลวเพลิงให้สงบลง,เจ้าหน้าที่ดับเพลิงระบุว่า จากการเข้าตรวจสอบในอาคาร พบศพเหยื่อเคราะห์ร้ายนอนตายกระจัด กระจายเกลื่อนที่บริเวณชั้น 1 จำนวน 12 ศพ ชั้น 2 จำนวน 1 ศพ โดยเฉพาะช่องทางบันไดเดินขึ้นชั้น 3 ของอาคาร มีศพผู้เสียชีวิตกองรวมกันนับกว่า 10 ศพอย่างน่าสยดสยอง ทั้งคาดว่าน่าจะมีผู้สูญหายอีก จำนวนหนึ่ง เนื่องจากขณะเกิดเหตุมีผู้อยู่ในอาคารถึง 70 คน,ขณะที่สถานีโทรทัศน์เอ็นเอชเคของญี่ปุ่นรายงานว่า มีความเป็นไปได้ว่าเหตุการณ์สยองครั้งนี้เป็นคดีวางเพลิง เพราะหลังเกิดเหตุเพลิงไหม้ ตำรวจญี่ปุ่นจับกุมชายต้องสงสัย 1 ราย เป็นชาวญี่ปุ่น อายุ 41 ปี ไม่เปิดเผยชื่อ ซึ่งพยานในที่เกิดเหตุระบุว่า ชายรายนี้ได้ลงมือราดน้ำมันรอบๆอาคารก่อนจุดไฟ พร้อมตะโกนว่า ไปตายเสีย จากนั้นก็วิ่งหนีออกจากที่เกิดเหตุก่อนล้มนอนกับพื้น ในสภาพผมถูกไฟไหม้ และมีรอยเลือดเปื้อนเท้า ทั้งนี้ จากการสอบสวนเบื้องต้นทราบว่าผู้ต้องสงสัยไม่ใช่อดีตพนักงาน หรือมีความเกี่ยวข้องใดๆกับสตูดิโอทั้งสิ้น,หลังเกิดเหตุการณ์นายชินโสะ อาเบะ นายกรัฐมนตรีญี่ปุ่น ออกแถลงการณ์แสดงความเสียใจต่อเหตุการณ์ว่าเป็นเรื่องน่าสยดสยองจนไม่อาจหาคำมาบรรยาย ส่วนในโซเชียลมีเดียประเทศญี่ปุ่น ก็มีความเคลื่อนไหวโดยมีการระดมทุนผ่านเว็บไซต์โกฟันมี เพื่อช่วยเหลือเยียวยาสตูดิโอเกียวโต แอนิเมชั่น ผลปรากฏว่าภายใน 3 ชั่วโมง สามารถระดมเงินได้กว่า 4 ล้านบาท,สำหรับบริษัท เกียวโต แอนิเมชั่น ถือเป็นหนึ่งในสตูดิโอชั้นนำด้านการผลิตการ์ตูนอนิเมะในญี่ปุ่น ก่อตั้งเมื่อปี 2524 สร้างผลงานชื่อดังถูกนำถ่ายทอดออกอากาศทางโทรทัศน์ทั่วประเทศญี่ปุ่นหลายเรื่อง โดยเฉพาะการ์ตูนแอนิเมชั่นที่สร้างจากหนังสือการ์ตูนมังงะ เรื่อง เค-อง เรื่องราวของกลุ่มสาวมัธยมตั้งวงดนตรีร็อกในโรงเรียน และเรื่องสึซึมิยะ ฮารุฮิ สาวน้อย ม.4 ผู้มีพลังพิเศษ เปลี่ยนแปลงสิ่งรอบตัวด้วยจิตใต้สำนึก จากนั้นการ์ตูนทั้งสองเรื่องก็เข้ามาได้รับความนิยมในประเทศไทยในเวลาไม่นาน โดยมีสำนักพิมพ์ซื้อลิขสิทธิ์ มาพิมพ์จัดจำหน่ายในไทย ช่วงปี 2550-2555 ในชื่อ เค-อง ก๊วนดนตรีแป๋วแหวว และในชื่อเรื่อง เรียกเธอว่าพระเจ้าสึซึมิยะ ฮารุฮิ ในปี 2548-2556 ทำให้มีกลุ่มแฟนคลับในประเทศไทยจำนวนหนึ่ง ที่ได้ตั้งเฟซบุ๊กแฟนเพจและกลุ่มในเว็บบอร์ด เพื่อสื่อสารและพูดคุยเกี่ยวกับการ์ตูนชื่อดังตลอดจนจัดกิจกรรมต่างๆที่เกี่ยวข้อง, ,ต่อมาสื่อมวลชนท้องถิ่นญี่ปุ่น รายงานเพิ่มเติมว่า นายฮิเดอากิ ฮัตตะ ผู้อำนวยการบริษัทเกียวโต แอนิเมชั่น เผยว่า ก่อนเกิดเหตุไม่นานบริษัทได้รับอีเมลข่มขู่หลายฉบับ จ่าหน้าถึงสำนักงานและแผนกฝ่ายขายว่า จงไปตายเสีย ขณะที่ชาวบ้านในละแวกใกล้เคียงยืนยันว่า ก่อนเกิดเหตุได้ยินเสียงผู้ชายตะโกนดังลั่นว่า พวกแกหลอกฉัน ส่วนผู้ต้องสงสัยที่ถูกตำรวจจับกุมได้ พบว่าล้มลงนอนบาดเจ็บกับพื้นไม่ไกลจากที่เกิดเหตุ ทั้งยังแสดงอาการหงุดหงิด โกรธแค้นและบ่นออกมาว่า พวกแกไปก๊อบปี้เขามา อย่างไรก็ตาม ขณะนี้ผู้ต้องสงสัยอยู่ระหว่างรับการรักษาในโรงพยาบาล ตำรวจจึงไม่สามารถสอบปากคำเพิ่มเติมใดๆได้,สำนักงานดับเพลิงญี่ปุ่นรายงานว่า ยอดผู้เสียชีวิตจากเหตุผู้ต้องสงสัยวางเพลิงอาคารบริษัทเกียวโต แอนิเมชั่น เพิ่มเป็น 33 ศพ ขณะที่สำนักข่าวเอ็นเอชเคญี่ปุ่นระบุว่า เหตุการณ์นี้นับเป็นเหตุฆาตกรรมหมู่ครั้งรุนแรงที่สุดของญี่ปุ่นในรอบ 2 ทศวรรษ
หนุ่มคลั่งบุกราดน้ำมันเผาสตูดิโอผลิตการ์ตูนชื่อดังของญี่ปุ่น ดับสยอง 33 ศพ เผยเป็นบริษัทที่เคยผลิต แอนิเมชั่นดัง แนวสาวนักดนตรีมัธยมวัยใส
ไฟไหม้สตูดิโอแอนิเมชั่น,วางเพลิง,ไฟไหม้,เกียวโต,เกียวโต แอนิเมชั่น,ญี่ปุ่น,ข่าวหน้า1,ข่าวทั่วไป